**SAJTÓKÖZLEMÉNY**

Azonnal közölhető

**Bridgestone támogatással startol el a komáromi futóverseny**

Április 22-én újra két ország egy városában futhatnak a mozgás szerelmesei

Tatabánya, 2018. április 16. – **Mintegy ezer** **résztvevőt várnak április 22-én a szervezők a 44. Komárom-Komárno Nemzetközi Utcai Futóversenyre, amelynek megvalósulását a Bridgestone Tatabánya Termelő Kft. is támogatja. A Komárom–Európa Futóegyesület által szervezett verseny 5,5 km-es távjára elsősorban a családokat, 10 km-es távjára pedig a gyakorlott futókat várják a szervezők.**

A Komárom-Komárno Nemzetközi Utcai Futóverseny az egyik legrégebbi Magyarországon, de minden bizonnyal az egyetlen, amelyet két ország egy városában, Komárom utcáin rendeznek meg. Habár a versenyen évről évre egyre több profi és minősített futó is rajthoz áll, a szervezők legfontosabb célja, hogy a versennyel a futást mint rekreációs sportot, valamint az egészséges életmódot népszerűsítsék.

A futóversenyt idén a Bridgestone Tatabánya Termelő Kft., Komárom-Esztergom megye egyik legnagyobb foglalkoztatójának támogatásával rendezik meg. A vállalat jóvoltából a verseny útvonalán a Magyar Mentőmotor Alapítvány mentőmotorosai vezetik majd fel a futókat.

*„A nagy múltra visszatekintő Komárom-Komárno futóverseny megrendezésével célunk az, hogy mozgási és rekreációs lehetőséget nyújtsunk a város és a megye lakosságának, emellett pedig erősítsük bennük az egy közösséghez tartozás érzését”* – mondta Baladincz Jenő, a Komárom–Európa Futóegyesület elnöke. „*Ebben segít minket az idén a Bridgestone Tatabánya, amelynek támogatásával a verseny még* színvonalasabb és még biztonságosabb lesz” – tette hozzá.

*„Vállalatunk számára kiemelten fontos a helyi közösségek segítése, ezért örömmel támogatjuk a Komárom-Komárno Futóverseny megrendezését”* – fogalmazott Topolcsik Melinda, a Bridgestone Tatabánya Termelő Kft. ügyvezető igazgatója. *„A gyárban már a mindennapi életünk része az egészséges életmód és az aktív sportolás, ezért a versenyen mi is rajthoz állunk. Futás közben mindenki egyenlő, a vezetők és a beosztottak együtt futnak, ugyanazon az úton, ugyanazon cél érdekében”* – tette hozzá az ügyvezető igazgató.

A Bridgestone nagy hangsúlyt fektet a dolgozói egészségmegőrzésre is. E célból, FittStone elnevezéssel átfogó egészségprogramot dolgozott ki, amely a tudatos és egészséges életvitel kialakítására, rendszeres testmozgásra és egészséges táplálkozásra ösztönzi kollégáit, akik számára emellett rendszeres prevenciós szűréseket is biztosít.

A Bridgestone több éve rendszeresen támogat komárom-esztergom megyei, valamint országos sport-és kulturális eseményeket. Immár évek óta a vállalat támogatásával rendezik meg a tatai Víz, Zene, Virág Fesztivált, a Gerecse 50 teljesítménytúrát, valamint a Budaörsi Félmaratont is.

**További információ:**

|  |  |
| --- | --- |
| **Piskóti Attila**Premier Next CommunicationsTel: 1/483-1860Email: piskoti@premiercom.hu  | **Tölgyi Krisztina**Premier Next CommunicationsTel: 30/915-9002Email: tolgyi@premiercom.hu |

**HÁTTÉRINFORMÁCIÓ**

***A Bridgestone-ról***

*A Bridgestone Corporation-t, a világ piacvezető gumiabroncs és gumitermék vállalatát, 1931-ben alapította Shojiro Ishibashi. A cég megörökölte alapítója nevét: az „ishi” japánul „követ” jelent, míg a „bashi” japán jelentése „híd”. Bridgestone küldetése a cég alapítása óta változatlan: „Kimagasló minőséggel szolgálni a társadalmat”.*

*A 2016-os értékesítési adatok alapján a Bridgestone Corporation a világ legnagyobb gumiabroncs és gumitermék gyártó vállalata. A konszern és leányvállalatai a világ 25 országában 180 gyárat üzemeltetnek és több mint 144.000 munkatársat foglalkoztatnak, termékeit pedig több mint 150 országban értékesítik.*

*A Bridgestone rendkívül széles termékportfólióval rendelkezik. Termékköre 84%-át különböző gumiabroncsok alkotják, míg kínálatának fennmaradó 16%-át gépkocsik gumi alkatrészei, ipari gumitermékek, vegyszerek, illetve sporttermékek alkotják.*

***A Bridgestone Europe-ról***

*A brüsszeli központú Bridgestone Europe (BSEU) a tokiói központú Bridgestone Corporation leányvállalata. A cég a régió több mint 60 országában, összesen több mint 18.200 főt foglalkoztat, valamint 14 gumiabroncs és gumitermék gyárat, egy kiemelt K+F központot és egy tesztközpontot működtet.*

***A Bridgestone Tatabánya Termelő Kft-ről***

*A Bridgestone Tatabánya Termelő Kft. 2006-ban kezdte meg működését és napjainkra Magyarország egyik legnagyobb abroncsgyárává vált. Alapítása óta a vállalat munkavállalóinak száma több mint kétszeresére emelkedett: míg 2008-ban 361 munkavállalóval kezdődött meg a termelés, addig napjainkban már több mint 1100-an dolgoznak a világhírű márkával fémjelzett abroncs gyártásán.*

*A Bridgestone Tatabánya Termelő Kft. gyárában elsősorban prémium kategóriás gépjárművekre szánt, nagy sebesség indexű, személyautó és terepjáró abroncsok készülnek, több mint 230 féle méretben. Az üzemben a Bridgestone márka DriveGuard, Turanza és Potenza termékei, valamint a Firestone márka Roadhawk, Winterhawk és Destination termékei készülnek.*

*A Bridgestone Tatabánya Termelő Kft. beszállítói hálózatát mintegy 750, döntő részben magyar kis- és középvállalat alkotja, amelyektől a cég tavaly 4,6 milliárd forint értékben vásárolt árukat és szolgáltatásokat. A vállalat éves árbevétele 2017-ban 53,1 milliárd forint volt.*

*További információkért keresse fel a* [*http://www.bridgestone.hu/szemely-4x4-es-kisteherabroncsok/*](http://www.bridgestone.hu/szemely-4x4-es-kisteherabroncsok/)*; a* [*www.bridgestonebnewsroom.eu*](http://www.bridgestonebnewsroom.eu) *honlapot, vagy látogasson el* [*Facebook*](https://www.facebook.com/Bridgestone.Magyarorszag/)*,* [*Twitter*](https://twitter.com/BridgestoneTyre)*,* [*Instagram*](https://www.instagram.com/bridgestoneeurope/) *oldalunkra, illetve* [*YouTube*](https://www.youtube.com/user/bridgestone) *csatornánkra.*